**423/2016.(XII.15.) Kgy. sz. határozat**

1./ Szombathely Megyei Jogú Város Önkormányzatának Közgyűlése bejelenti az alábbi állami vagyon ingyenes önkormányzati tulajdonba kerülése iránti igényét az állami vagyonról szóló 2007. évi CVI. törvény 36. § (2) bekezdés c) pontja alapján:

megnevezés: Gazdag Erzsi költőnő hagyatékába tartozó szerzői jogok

tulajdonos: Magyar Állam

vagyonkezelő: Magyar Nemzeti Vagyonkezelő Zrt.

felhasználási cél: Az Önkormányzat a szerzői jogok jogosultjaként, a jogdíjakból befolyó összegből – a költőnő szándékainak megfelelően – a magyar irodalom (különös tekintettel a gyermek- és ifjúsági irodalomra), valamint a költőnő életművének gondozását, irodalmi pályázatok kezdeményezését és támogatását, a nyugat-magyarországi irodalmi hagyományok ápolását tűzi céljául.

segítendő feladat: A kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása.

jogszabályi rendelkezés: Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pont

Gazdag Erzsi költőnőt élete és munkássága is Szombathelyhez kötötte. Halála után egy ideig gyakorolta is az örököst megillető jogokat és viselte a hagyatékkal kapcsolatos terheket. Szombathely Megyei Jogú Város Önkormányzata ezen indokok alapján, és a fent hivatkozott kötelező önkormányzati feladatok ellátásának biztosítása érdekében kívánja Gazdag Erzsi költőnő hagyatékába tartozó szerzői jogokat tulajdonba venni.

2./ A kérelemnek helyt adó döntés esetén az Önkormányzat vállalja a tulajdonba adás érdekében a Magyar Nemzeti Vagyonkezelő Zrt. előtt folyó eljárásban felmerülő költségek megtérítését.

3./ A Közgyűlés felhatalmazza a Polgármestert, hogy az ingyenes önkormányzati tulajdonba kerülés iránti igénybejelentést és a költségek viseléséről szóló nyilatkozatot aláírja.

4./ A Közgyűlés felhatalmazza a Polgármestert, hogy tegye meg a szükséges intézkedéseket a szerzői jogok tulajdonjogának megszerzése érdekében.

**Felelős**: Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor a Városüzemeltetési Osztály vezetője)

**Határidő:** az igénybejelentésre: 2016. december 31.